വിസിം നേച്ചർ റിസർവ്

ഒരു റഷ്യൻ ' സപ്പോവേഡ്നിക് ' (കർശനമായ പ്രകൃതി സംരക്ഷണ കേന്ദ്രം) ആണ് വിസിം നേച്ചർ റിസർവ് (    ) അഥവാ വിസിംസ്കി. മധ്യ യുറൽ പർവതനിരകളുടെ താഴ്വാരത്തിലുള്ള തെക്കൻ ടൈഗയിലെ പ്രദേശേമാണ് ഇത്. 2001 ൽ യുനെസ്കോ മാബ് ബയോസ്ഫിയർ റിസർവ് എന്ന് നാമകരണം ചെയ്യപ്പെട്ടു.  വിസിം എന്ന പഴയ ഗ്രാമത്തിന്റെ പേരിൽ നിന്നാണ് ഈ പ്രദേശത്തിന് ഈ പേര് ലഭിച്ചത്. ദിമിത്ര മമിൻ-സിബിർയാക് എന്ന റഷ്യൻ എഴുത്തുകാരന്റെ ജന്മനാടായിരുന്നു ഈ ഗ്രാമം. യുറാലിലെ ഗ്രാമീണ ജിവിതത്തെക്കുറിച്ച് അദ്ദേഹം നിരവധി രചനകൾ നടത്തിയിട്ടുണ്ട്. വിശാലമായ വോൾഗ-കാമ തടത്തിന്റെ ഭാഗമായ ചുസോവോയ് നദിയുടെ വലത് കൈവഴിയായ സുലം നദിയുടെ ഉത്ഭവപ്രദേശത്തിന്റെ പടിഞ്ഞാറൻ ഭാഗമാണ് ഈ പ്രദേശം. ഈ പ്രദേശത്തിന്റെ ഒരു ഭാഗം ഓബ് നദീതീരത്തെ കിഴക്കൻ ചരിവിലുമായി സ്ഥിതിചെയ്യുന്നു. ഈ റിസർവ് അങ്ങനെ യൂറോപ്പ്-ഏഷ്യ എന്നിങ്ങനെ രണ്ട് ഭൂഖണ്ഡങ്ങളിലായി സ്ഥിതിചെയ്യുന്നു. ഈ പ്രദേശത്തുനിന്നുള്ള വെള്ളം വോൾഗ നദിയിലൂടെ കാസ്പിയൻ കടലിലേക്കും ഓബ് നദിയിലൂടെ കാരാ കടലിലേക്കും ഒഴുകുന്നു. സ്വെർഡ്ലോവ്സ്ക് ഒബ്ലാസ്റ്റിലെ കിറോവ്ഗ്രാഡ് ജില്ലയിലാണ് ഈ റിസർവ് സ്ഥിതിചെയ്യുന്നത്, യെക്കാറ്റെറിൻബർഗിൽ നിന്ന്  100 കി.മീ. വടക്കുപടിഞ്ഞാറായാണ് ഇതിന്റെ സ്ഥാനം.  

 ടോപ്പോഗ്രാഫി 
കോണിഫർ വനങ്ങളും താഴ്ന്ന പർവ്വതങ്ങളും നിറഞ്ഞ പ്രദേശങ്ങളാണ് വിസിം റിസർവിൽ കൂടുതലായും കാണപ്പെടുന്നത്. 20 കിലോമീറ്റർ വിസ്തൃതിയുള്ള കോർ റിസർവ് ഏകദേശം ചതുരാകൃതിയിലാണ്. വടക്ക് ഭാഗത്ത് കൂടുതൽ വലിയ ബഫർ സോണുകൾ (ഇവിടെ വേട്ടയും മീൻപിടുത്തവും നിരോധിച്ചിരിക്കുന്നു). സമുദ്രനിരപ്പിൽ നിന്ന് 700 മീറ്റർ ഉയര സ്ഥിതിചെയ്യുന്ന റിസർവിന്റെ കിഴക്കൻ ഭാഗം 250 മുതൽ 300 മീറ്റർ വരെ ഉയരമുള്ള താഴ്ന്ന പർവതങ്ങളുമാണ്.  വിസിംസ്കി ബയോസ്ഫിയറിൽ 33,487 ഹെക്ടർ വരുന്ന പ്രധാന പ്രദേശം, വടക്ക് 46,000 ഹെക്ടർ വ്യാപിച്ചുകിടക്കുന്ന ഒരു ബഫർ സോൺ, ഒരു ലക്ഷം ഹെക്ടർ വടക്ക് വ്യാപിക്കുന്ന ഒരു സംക്രമണ മേഖല എന്നിവ ഉൾപ്പെടുന്നു.
ഇടത്ത്‌|ലഘുചിത്രം|260x260ബിന്ദു| വൈറ്റ് മൗണ്ടെയ്ൻ, വിസിംസ്കി ബയോസ്ഫിയറിന്റെ വടക്കുഭാഗത്തുള്ള ബഫർ സോണിനെ കാണിക്കുന്നു

 കാലാവസ്ഥയും പരിസ്ഥിതിയും 
യുറൽസ് മൊണ്ടെയ്ൻ ടുണ്ട്ര, ടൈഗ എന്നീ പ്രദേശങ്ങളിലായാണ് വിസിം സ്ഥിതിചെയ്യുന്നത്.  പടിഞ്ഞാറുനിന്ന് കിഴക്കോട്ടേക്ക് വരുന്തോറും ഇടുങ്ങിയതായി വരുന്ന യുറാൽ മലനിരകളാണിത്. യൂറോപ്യൻ റഷ്യയും, ഏഷ്യൻ റഷ്യയും തമ്മിലുള്ള അതിരിന്റെ ഭൂരിഭാഗവും ഈ മലനിരകളാണ്. ടൈഗ, തുണ്ട്ര എന്നീ പ്രദേശങ്ങളിലെ സസ്യജാലങ്ങളുടെ സംഗമസ്ഥാനമാണ് ഈ പ്രദേശം. 

ഈർപ്പമുള്ള ഭൂഖണ്ഡാന്തര കാലാവസ്ഥ, ഊഷ്മളതയുള്ള വേനൽ ( കോപ്പൻ കാലാവസ്ഥാ വർഗ്ഗീകരണം (Dfb) ) എന്നിവയാണ് വിസിമിന്റെ കാലാവസ്ഥ . താപനിലയിലുള്ള വലിയ ഏറ്റക്കുറച്ചിലുളാണ് ഈ കാലാവസ്ഥയുടെ പ്രത്യേകത. പക്ഷെ കാലാനുസൃതമായ വേനൽക്കാലവും തണുത്തതും മഞ്ഞുവീഴ്ചയുള്ളതുമായ ശൈത്യകാലവും ഉണ്ടായിരിക്കും.   വിസിം റിസർവിൽ, ഒരു സീസൺ ശരാശരി 141 ദിവസം നീണ്ടുനിൽക്കുന്നു. ഇവിടത്തെ ശരാശരി വാർഷിക മഴ 600 മില്ലീമീറ്ററാണ്. 

 സസ്യ ജീവ ജാലങ്ങൾ 
തെക്കൻ യുറൽ‌സ് പർ‌വ്വത ടൈഗയിലെ സസ്യജാലങ്ങളുടെ ഒരു അവലംബമായി വിസിം റിസർവ് പ്രവർത്തിക്കുന്നു.  മിഡിൽ യുറൽസ് ബൊട്ടാണിക്കൽ മേഖലയിലെ 56% സസ്യ ഇനങ്ങളും വിസിംസ്കിയിൽ കാണപ്പെടുന്നു. വിസിംസ്കിയിലെ പഴയ വനം (കോർ റിസർവിൽ), ദ്വിതീയ വനം (പ്രത്യേകിച്ചും 1950 കളിൽ ലോഗിംഗ് നടന്ന ബഫർ സോണുകളിൽ), ഖനനവും മറ്റ് സാമ്പത്തിക പ്രവർത്തനങ്ങളും ബാധിച്ച പരിവർത്തന മേഖല വനങ്ങൾ എന്നിവയിലെ ആപേക്ഷിക വളർച്ചാ രീതികൾ പഠിക്കാൻ കഴിയും. . റിസർവിൽ പഠനം നടത്തുന്ന ശാസ്ത്രജ്ഞർ 435 ഇനം വാസ്കുലർ സസ്യങ്ങൾ രേഖപ്പെടുത്തിയിട്ടുണ്ട്. 

1995 ലെ കൊടുങ്കാറ്റിൽ റിസർവിന് വ്യാപകമായ നാശനഷ്ടമുണ്ടായി, 1998 ലും 2010 ലും ഉണ്ടായ കാട്ടുതീ, പഴയ വനത്തിന്റെ 1,500 ഹെക്ടർ മാത്രം അവശേഷിപ്പിച്ചു. റിസർവ്വ് പ്രദേശത്തിന്റെ 86% വനപ്രദേശമാണ്, സൈബീരിയൻ കൂൺ, സൈബീരിയൻ ഫിർ, ബിർച്ച് എന്നിവ ദ്വിതീയ വനത്തിൽ ആധിപത്യം പുലർത്തുന്നു. 

റിസർവിന്റെ മൃഗജീവിതം മിഡ്-യുറൽസ് ടൈഗയുടെ മാതൃകയാണ്. മൂസ്, ചെന്നായ, കരടി, മുയൽ, ബീവർ, മാർട്ടൻ, എർമൈൻ, വീസൽ, ഷ്രൂകൾ, മറ്റ് എലികൾ എന്നിവയെ കാണാം. റിസർവിലെ ശാസ്ത്രജ്ഞർ 48 ഇനം സസ്തനികളെ രേഖപ്പെടുത്തിയിട്ടുണ്ട്.  185 ഇനം പക്ഷികൾ രേഖപ്പെടുത്തിയിട്ടുണ്ട്, അതിൽ 125 എണ്ണം കൂടുണ്ടാക്കുന്നു. 

 പരിസ്ഥിതിപഠനവും പ്രവേശനവും 
കർശനമായ പ്രകൃതി സംരക്ഷണ കേന്ദ്രമെന്ന നിലയിൽ, വിസിം റിസർവ് കൂടുതലും പൊതുജനങ്ങൾക്കായി അടച്ചിരിക്കുന്നു, എന്നിരുന്നാലും ശാസ്ത്രജ്ഞർക്കും 'പരിസ്ഥിതി വിദ്യാഭ്യാസം' ഉള്ളവർക്കും പാർക്ക് മാനേജുമെന്റുമായി ബന്ധപ്പെട്ട് സന്ദർശനങ്ങൾക്കായി ക്രമീകരണങ്ങൾ ചെയ്യാൻ കഴിയും. റിസർവിൽ മൂന്ന് 'ഇക്കോടൂറിസ്റ്റ്' റൂട്ടുകൾ നിലവിലുണ്ട്. അവ പൊതുജനങ്ങൾക്കായി തുറന്നിരിക്കും, പക്ഷേ പ്രവേശനത്തിന് മുൻകൂട്ടി അനുമതി വാങ്ങേണ്ടതുണ്ട്. ബഫർ, ട്രാൻസിഷൻ സോണുകളിൽ പൊതു പ്രവേശനം എളുപ്പമാണ്. കിറോവ്ഗ്രാഡ് നഗരത്തിലാണ് പ്രധാന ഓഫീസ്. 

 ഇതും കാണുക 

 റഷ്യൻ പ്രകൃതി കരുതൽ പട്ടിക (ക്ലാസ് 1 എ 'സപ്പോവേഡ്നിക്സ്')

 അവലംബങ്ങൾ 

 പുറത്തേക്കുള്ള കണ്ണികൾ 

 വിസിം റിസർവിന്റെ മാപ്പ്, ഓപ്പൺസ്ട്രീറ്റ്മാപ്പ്
 വിസിം റിസർവിന്റെ ഭൂപടം, പരിരക്ഷിത പ്ലാനറ്റ് 
വർഗ്ഗം:Coordinates on Wikidata